**LAZDIJŲ RAJONO SAVIVALDYBĖS TARYBA**

# SPRENDIMAS

**DĖL 2020 METŲ ŽEMĖS MOKESČIO TARIFŲ NUSTATYMO**

2019 m. gegužės 9 d. Nr. 34-17

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 37 punktu ir Lietuvos Respublikos žemės mokesčio įstatymo 6 straipsniu, Lazdijų rajono savivaldybės taryba nusprendžia:

Nustatyti 2020 metams žemės mokesčio tarifus (procentais nuo žemės mokestinės vertės):

1. Naudojamiems žemės sklypams – 1,5;

2. Nenaudojamiems apleistiems žemės sklypams – 4.

Savivaldybės meras

Parengė

Šarūnė Dumbliauskienė

2019-05-07

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL 2020 METŲ ŽEMĖS MOKESČIO TARIFŲ NUSTATYMO“ PROJEKTO**

**AIŠKINAMASIS RAŠTAS**

2019 m. gegužės 7 d.

Lazdijų rajono savivaldybės tarybos sprendimo „Dėl 2020 metų žemės mokesčio tarifų nustatymo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 37 punktu, Lietuvos Respublikos žemės mokesčio įstatymo 6 straipsniu.

***Sprendimo projekto tikslas*** – nustatyti žemės mokesčio tarifus 2020 metams.

Žemės mokesčio tarifai gali būti nuo 0,01 procento iki 4 procentų žemės mokestinės vertės (žemės vidutinės rinkos vertės, apskaičiuotos pagal masinio žemės vertinimo metu parengtus žemės verčių žemėlapius arba žemės vertės, nustatytos atlikus individualų žemės vertinimą). Savivaldybės taryba mokesčio tarifus gali diferencijuoti pagal žemės naudojimo paskirtį; žemės sklypo naudojimo būdą; žemės sklypo naudojimą arba nenaudojimą; žemės sklypo dydį; mokesčio mokėtojų kategorijas (dydį arba teisinę formą, arba socialinę padėtį); žemės sklypo buvimo savivaldybės teritorijoje vietą (pagal strateginio planavimo ir teritorijų planavimo dokumentuose nustatytus prioritetus).

Šiuo tarybos sprendimu siūloma žemės mokesčio tarifus diferencijuoti pagal tai, ar žemės sklypas naudojamas, ar nenaudojamas.

***Kaip šiuo metu yra sprendžiami projekte aptarti klausimai­*** – savivaldybės taryba kiekvienais metais iki birželio 1 d. turi nustatyti žemės mokesčio tarifus ateinančiam mokestiniam laikotarpiui. 2019 metams yra nustatyti analogiški žemės mokesčio tarifai.

***Kokių pozityvių rezultatų laukiama*** – priėmus šį Lazdijų rajono savivaldybės tarybos sprendimo projektą, savivaldybės biudžetas 2020 metais gaus šio mokesčio prognozuojamas pajamas. 2018 m. rajono savivaldybės biudžetas iš mokesčio už žemę gavo 321,3 tūkst. eurų pajamų.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

Sprendimo projektą parengė Lazdijų rajono savivaldybės administracijos Finansų skyriaus vedėja Šarūnė Dumbliauskienė.

Finansų skyriaus vedėja Šarūnė Dumbliauskienė